Нобэ
Урысейм щагъэлъапIэ лъакъуэрыгъажэ спортым и махуэр. 1883 гъэм Москва щекIуэкIауэ щытащ апхуэдэ япэ зэпеуэр.
1923 гъэм Инджылызым, Франджым, Италием, Японием, Алыджым, Румынием, Югославием — зы лъэныкъуэкIэ, Тыркум — адреймкIэ Iэ традзауэ щытащ Лозаннэ мамырыгъэ зэгурыIуэныгъэм. Абы ипкъ иткIэ ягъэувауэ щытащ иджырей Тырку къэралыгъуэм и гъунапкъэхэр.
1940 гъэм композитор, КъБР-м и цIыхубэ артист, УФ-м щIыхь зиIэ и артист, УФ-м и Къэрал саугъэтым и лауреат Даур Аслъэн къызэралъхурэ илъэс 73-рэ ирокъу.
Философие щIэныгъэхэм я доктор, АКъУ-м и профессор Къэзан Хьэмзэт и ныбжьыр илъэс 73-рэ ирокъу.
ТхакIуэ, критик, литературэдж, филологие щIэныгъэхэм я доктор, КъБКъУ-м и профессор, КъБР-м щIэныгъэхэмкIэ щIыхь зиIэ и лэжьакIуэ Гъут Iэдэм и ныбжьыр илъэс 69-рэ ирокъу.
Адыгэ усакIуэ, тхакIуэ Хъунэгу Саидэ къыщалъхуа махуэщ.
Дунейм и щытыкIэнур
«pogoda.yandex.ru» сайтым зэритымкIэ, Налшык пшэр техьэ-текIыу щыщытынущ. Хуабэр махуэм градус 23 — 26-рэ, жэщым градус 19 — 21-рэ щыхъунущ.
